ضى القناديل

ضى القناديل
   كلمات 

ضى القناديل و الشارع الطويل

فكرنى يا حبيبى بالموعد الجميل

بليالى سهرناها و سهرو القناديل

سهرو يا حبيبى

.....

يا شارع الضباب مشيتك انا مره بالعذاب

و مره بالهنا

مشيتك و حبى يسأل على دربى

بفراغ الليل و الطريق و قلبى..

تحت القناديل نشكى و الضى العليل يبكى

حكينا حكينا و الدمع فى عينينا

رايح رايح و لا تسأل علينا

ضى القناديل و الشارع الطويل

فكرنى يا حبيبى بالموعد الجميل

بليالى سهرناها و سهرو القناديل

سهرو يا حبيبى

...........

يا شارع الحنين ضيعنا الهوى

فاتتنا السنين انا و انت سوا

للنسمه الغريبه لايامنا القريبه

حننينا و اشتاقنا للخطوه الحبيبه

تحت القناديل نشكى و الضى العليل يبكى

حكينا حكينا و الدمع فى عينينا

رايح رايح ولا تسأل علينا ..رايح ...رايح

ضى القناديل و الشارع الطويل

فكرنى ياحبيبى بالموعد الجميل

بليالى سهرناها و سهرو القناديل

سهرو ياحبيبى

سهرو ياحبيبى

 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى